पहले दिन लगे दो शतक, रिद्धि-सिद्धि लायंस और आरटीसी किंग्स ने जीते मैच
श्रीगंगानगर। धानमंडी में आयोजित एमपीएल-4 में भाग लेती टीमें।
भास्कर संवाददाता|श्रीगंगानगर
मंडीप्रीमियर लीग के शुरुआती दो मैचों में गुरुवार को दो शतक लगे। नई धानमंडी के मैदान में हुए मुकाबलों में आरटीसी सुपर किंग्स रिद्धि-सिद्धि लायंस की टीमों ने जीत हासिल की। मैच देखने पहुंचे व्यापारियों ने भी बेहतरीन प्रदर्शन करने वाले खिलाड़ियों की खूब हौसला अफजाई की।
प्रतियोगिता का उद्घाटन मैच आरटीसी सुपर किंग्स बोम्बे ज्वैलर्स के बीच हुआ। सदर थाना प्रभारी कुलदीप वालिया, ट्रेडर्स एसोसिएशन अध्यक्ष रमेश खदरिया, संजय मूंदड़ा, दीपक कांडा, राजेश पोकरणा विनय जिंदल ने मैच की शुरुआत कराई। आरटीसी सुपर किंग्स टीम ने टॉस जीतकर पहले बल्लेबाजी करते हुए निर्धारित 20 ओवर में पांच विकेट पर 184 रन बनाए। टीम की ओर से सर्वाधिक अमित गर्ग ने आठ छक्कों तीन चौकों की मदद से 101 रन का योगदान दिया। लक्ष्य का पीछा करने मैदान में उतरी बोम्बे ज्वैलर्स टीम निर्धारित ओवर में आठ विकेट खोकर 154 रन ही बना सकी। टीम की ओर से गुरविंद्र सैंडी ने 107 रन बनाए। दोनों की टीमों की ओर से शतक बनाने वाले अमित गर्ग गुरविंद्र सैंडी को संयुक्त रूप से मैन ऑफ मैच का पुरस्कार दिया गया। दूसरा मैच रिद्धि-सिद्धि सीजीआर टाइगर्स के मध्य खेल गया। इसमें रिद्धि-सिद्धि टीम ने टॉस जीतकर पहले बल्लेबाजी करते हुए 19.2 ओवर में 136 रन बनाए। टीम की ओर से सर्वाधिक 34 रन अतुल सहारण ने बनाए। सीजीआर टीम की ओर से गुरप्रीतसिंह ने चार विकेट लिए। लक्ष्य का पीछा करने मैदान में उतरी सीजीआर टीम के खिलाड़ी 103 रन पर ही ढेर हो गए। इसमें सुनील ने 19 अमन चौधरी ने 18 रनों का योगदान दिया। रिद्धि-सिद्धि की ओर से अमरवीर ने चार आेवर में मात्र दस रन देकर चार विकेट चटकाए। इस पर उन्हें मैन ऑफ मैच मिला।
hin_Deva hin_Deva san_Deva hin_Deva hin_Deva